«Համահայկական նվագախումբը կարող է դառնալ Հայաստանի այցեքարտը: Այն պետք է հանդես գա աշխարհի տարբեր անկյուններում՝ անկախ նրանից՝ այդտեղ հայ կա՞, թե՝ չկա, որովհետև հայկական երաժշտությունը չտեսնված երևույթ է: Ես առաջին անգամ եմ նվագոււմ հայկական երաժշտություն և չափազանց տպավորված եմ: Մի բան է, երբ դու լսում ես այդ երաժշտությունը, մեկ այլ բան, երբ նվագում ես այն՝ ամբողջությամբ անցկացնելով քո միջով: Իսպանացիները պարզապես լաց են լինում՝ լսելով Կոմիտասի երաժշտությունը: Նրանք կհասկական նաև Միրզոյանի, Խաչատրյանի արվեստը: Այս ամենը պետք է առաջ տանել, որպեսզի աշխարհը ճանաչի, ոչ թե հայ ազգին, այլ հայ արվեստը: Երկու օր առաջ Մարտիրոս Սարյանի թանգարանում էի ու ցնցված եմ: Այդ գործերը պետք է Լուվրում, աշխարհի լավագույն թանգարաններում ցուցադրվեն: Ես շատ ցավում եմ, որ մեր հզոր մշակույթը գտնվում է նեղ սահմաններում ու դուրս չի գալիս: Այն ոչ միայն մեզ կարող է հարստացնել, այլև աշխարհը»: